आरोह और अवरोह हिंदुस्तानी संगीत पद्धति में बहुत ही महत्व रखते हैं। आरोह- स्वरों का चढ़ता हुआ क्रम (ascendind order) " सा रे ग म प ध नि सा " । यह आरोह कहलाता है और अवरोह- उतरता हुआ क्रम (descending order ) " सा नि ध प म ग रे सा " यह अवरोह कहलाता है । लेकिन कभी-कभी क्या होता है कि जाते हुए स्वरों के साथ-साथ उतरते हुए सुर भी गाए जाते हैं- जैसे राग केदार आरोह में सा म, म प, ध प, नि ध सा । इसमें ध प और नि ध अवरोह जैसे स्वर है फिर भी यह आरोह में रखे गए हैं ऐसे बहुत से राग हैं जिन्हें ऐसा चलन दिखाई देता है। तो उसके लिए हम ऐसा कह सकते हैं कि ... राग के चलन के अनुसार चढ़ते हुए क्रम को आरोह और राग के चलन के अनुसार उतरते हुए क्रम को अवरोह कहते हैं।